
ΑΠΟΦΑΣΕΙ Σ 

Αριθ. Φ.956.2/177/468131 (1) 

Ανανέωση της θητείας του Γενικού Γραμματέα του Δ.Σ. 
Οικοδομικού Συνεταιρισμού Μονίμων Αξκών Ελληνι¬ 
κού Στρατού (ΟΣΜΑΕΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 
α. Τις διατάξεις: 

(1) Του άρθρου 13 του καταστατικού του ΟΣΜΑΕΣ. 

(2) Του άρθρου 12 του ΑΝ 564/68 (ΦΕΚ Α' 220). 


(3) Του άρθρου 25 του Ν. 2292/95 (ΦΕΚ Α' 35) 

(4) Του άρθρου 27 του Ν.2081/92 (ΦΕΚ Α' 154), με το 
οποίο προστέθηκε άρθρο 29Α στο Ν. 1558/85 (ΦΕΚ Α 
137), όπως αντικαταστάθηκε με το άρθρο 1 παρ. 2 του 
Ν.2469/97 (ΦΕΚΑ'38). 

β. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΝΠΙΔ/ΥΕΘΑ/ΓΕΣ, καθόσον οι συνεδριάσεις γί¬ 
νονται τις εργάσιμες ώρες, αποφασίζουμε: 

2. Εγκρίνουμε την ανανέωση της θητείας του Άνχη 
(ΜΧ) Τσιλάκου Διονυσίου, ΑΜ 42755, του ΟΣΜΑΕΣ, ως 
Γενικού Γραμματέα των τακτικών μελών του ΔΣ/ΟΣΜΑ- 
ΕΣ. 

3. Η θητεία του ανωτέρω μέλους είναι τριετής και αρχί¬ 
ζει από τη δημοσίευση της παρούσας στην Εφημερίδα 
της Κυβερνήσεως. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Δεκεμβρίου 2000 

Ο ΥΠΟΥΡΓΟΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 
-♦- 

Αριθ. 2/80010/0023Α (2) 

Κανονισμός Λειτουργίας Βασικών Διαπραγματευτών 
Αγοράς. 

Ο ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 26, παράγρ. 4 του ν. 
2515/1997/ΦΕΚ 154/Α725.7.97 «Περί Βασικών Διαπραγ¬ 
ματευτών Αγοράς», όπως τροποποιήθηκε από το άρθρο 
31 του ν. 2733/1999/ΦΕΚ 155/Α730.7.99 «Σύσταση Νέας 
Χρηματιστηριακής Αγοράς (ΝΕ.Χ.Α.), ρυθμίσεις γενικότε¬ 
ρων θεμάτων της Κεφαλαιαγοράς, των Δημοσίων Επιχει¬ 
ρήσεων και Οργανισμών, της Ανώνυμης Εταιρείας Διώ¬ 
ρυγας Κορίνθου και άλλες διατάξεις», 

2. Τις διατάξεις του ν. 2628/6.7.98 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (ΟΔΔΗΧ) και άλλες 
διατάξεις» (ΦΕΚ151Α/6.7.1998), 

3. Την υπ’ αριθμ. 2021180/2981/0023/31.3.97 απόφαση 

του Υπουργού Οικονομικών «Περί δαπανών σύναψης, έκ¬ 
δοσης και εξυπηρέτησης κλπ. των δανείων του Δημοσίου 
(ΦΕΚ286/Β710.4.97)», 

4. Την υπ’ αριθμ. 161/21.3.2000 Πράξη Διοικητή της 
Τράπεζας της Ελλάδος «Έγκριση του Κανονισμού Λει¬ 
τουργίας της Ηλεκτρονικής Δευτερογενούς Αγοράς Τίτ¬ 
λων (ΗΔΑΤ) και του Κανονισμού Λειτουργίας της Ηλε¬ 
κτρονικής Αγοράς Συμφωνιών Επαναγοράς». 

5. Την υπ’ αριθμ. 2023976/2848/0023/98 κοινή απόφαση 
του Υπουργού Οικονομικών και του Διοικητή της Τράπε¬ 
ζας της Ελλάδος «Συγκρότηση Επιτροπής Εποπτείας και 
Ελέγχου για την πρώτη εφαρμογή του θεσμού των Βασι¬ 
κών Διαπραγματευτών Αγοράς», όπως τροποποιήθηκε 
μεταγενέστερα με τις όμοιες 2/70200/0023/6.10.1999 και 
2/63981/0023/14.4.2000. 

6. Την υπ’ αριθμ. 103 93 86/441/Α0006/21-4-2000 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 /ΒΝ/21 -4- 
2000 ), 

7. Τη σχετική εισήγηση της Επιτροπής Εποπτείας και 
Ελέγχου των Βασικών 

Διαπραγματευτών Αγοράς, προς τον Υπουργό Οικονο¬ 
μικών και τον Διοικητή της, Τράπεζας της Ελλάδος. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Π ρο- 
ϋπολογισμού, αποφασίζουμε: 

Εγκρίνουμε τον Κανονισμό Λειτουργίας των Βασικών 
Διαπραγματευτών Αγοράς όπως έχει διαμορφωθεί από 
την Επιτροπή Εποπτείας και Ελέγχου των Βασικών Δια¬ 
πραγματευτών Αγοράς (στο εξής η «Επιτροπή») που έχει 
ως ακολούθως: 

Α. Κανονισμός Λειτουργίας των Βασικών Διαπραγμα¬ 
τευτών Αγοράς 

Άρθρο 1 
Γ ενικά 

1. Βασικοί Διαπραγματευτές Αγοράς ορίζονται χρημα¬ 
τοδοτικά και πιστωτικά ιδρύματα ή επενδυτικοί οίκοι των 
χωρών του Ευρωπαϊκού Οικονομικού Χώρου ή εξουσιο¬ 
δοτημένα ως τέτοια σε άλλη δικαιοδοσία από εποπτική 
αρχή που, κατά την άποψη του Υπουργού Οικονομικών 
και του Διοικητή της Τράπεζας της Ελλάδος (στο εξής 
«Αρμόδιες Αρχές»), επιβάλλει επαρκή εποπτεία καθε¬ 
στώς προστασίας των επενδυτών, και επιλέγονται για να 
παρέχουν εξειδικευμένες υπηρεσίες στην αγορά τίτλων 
του Ελληνικού Δημοσίου, όπως συμμετοχή στις κοινο¬ 
πραξίες και δημοπρασίες στην πρωτογενή αγορά και τη 
διενέργεια πράξεων (αγοράς και πώλησης) στην οργανω¬ 
μένη Ηλεκτρονική Δευτερογενή Αγορά Τίτλων (στο εξής 
«ΗΔΑΤ») σε τιμές που είναι υποχρεωμένοι να ανακοινώ¬ 
νουν. 

2. Η ιδιότητα του Βασικού Διαπραγματευτή Αγοράς δί¬ 
δεται για ένα έτος με δυνατότητα ανανέωσης. 

Άρθρο 2 

Κριτήρια επιλογής 

Η επιλογή των Βασικών Διαπραγματευτών Αγοράς γίνε¬ 
ται ανά έτος με βάση τα ακόλουθα κριτήρια: 

1. Να έχουν ελάχιστα ίδια κεφάλαια ύψους 375 εκατ. ευ¬ 
ρώ. Για τα υποκαταστήματα των ξένων τραπεζών, νοού¬ 
νται τα ίδια κεφάλαια των μητρικών τραπεζών στις χώρες 
που εδρεύουν. Με την επιφύλαξη της ισχύουσας νομοθε¬ 


σίας περί επαγγελματικού απορρήτου, θα αξιολογείται 
και η εν γένει κεφαλαιακή επάρκεια των τραπεζών. 

2. Να έχουν οργανωμένη υπηρεσιακή μονάδα (ΟθαΙίηρ 
Βοοπι και Βαο1< ΟΤίϊοθ) για τη διενέργεια πράξεων στην 
αγορά τίτλων και να ανταποκρίνονται στις υποχρεώσεις 
των Βασικών Διαπραγματευτών Αγοράς, σύμφωνα με το 
Άρθρο 4 της παρούσης. 

3. Να καλύπτει έκαστος το 3% τουλάχιστον των πράξε¬ 
ων της ΗΔΑΤ σε ετήσια βάση. Το παρόν κριτήριο θα ισχύ¬ 
ει από 1.1.2002. 

4. Για την επιλογή Βασικών Διαπραγματευτών Αγοράς 
οι οποίοι δεν συμμετείχαν προηγουμένως στις δημοπρα¬ 
σίες τίτλων του Ελληνικού Δημοσίου ή/και στην ΗΔΑΤ, ως 
-κριτήριο θα χρησιμοποιηθεί η δραστηριότητα τους σε 
άλλες αντίστοιχες ευρωπαϊκές αγορές και στην ευρύτερη 
δευτερογενή αγορά ομολόγων του Ελληνικού Δημοσίου. 

Άρθρο 3 

Μεταβολή κριτηρίων επιλογής 

1. Εντός 20 ημερολογιακών ημερών πριν τη λήξη κάθε 
ημερολογιακού έτους, η Επιτροπή θα εισηγείται εγγρά- 
φως στις Αρμόδιες Αρχές την έκδοση κοινής απόφασης, 
με περιεχόμενο την τυχόν τροποποίηση των κριτηρίων 
επιλογής και θα προτείνει τον αριθμό και τα ονόματα των 
ιδρυμάτων του άρθρου 1.1 τα οποία θα έχουν την ιδιότη¬ 
τα του Βασικού Διαπραγματευτή Αγοράς για το επόμενο 
έτος. Γιατο σκοπό αυτό θα γίνεται από την Επιτροπή αξιο¬ 
λόγηση και κατάταξη των υποψηφίων ανάλογα με τη δρα¬ 
στηριότητα τους στην αγορά τίτλων κατά το ημερολογια¬ 
κό έτος που διέρρευσε, με βάση τα κριτήρια επιλογής που 
ίσχυαν κατά το ίδιο χρονικό διάστημα, η οποία θα επισυ¬ 
νάπτεται στην ανωτέρω εισήγηση. 

2. Σε περίπτωση που κατά τη διάρκεια κάθε ετήσιας θη¬ 
τείας ο συνολικός αριθμός των Βασικών Διαπραγματευ¬ 
τών Αγοράς είναι μικρότερος του δεκαπέντε (15) είτε λό¬ 
γω μη εκδήλωσης σχετικού ενδιαφέροντος κατά την 
έναρξη της θητείας, είτε λόγω αφαίρεσης της ιδιότητας 
του Βασικού Διαπραγματευτή Αγοράς, είτε λόγω παραί¬ 
τησης από την ιδιότητα του Βασικού Διαπραγματευτή, 
κατά τα άρθρα 6 και 7 της παρούσης, παρέχεται η ευχέ¬ 
ρεια στην Επιτροπή να εξετάζει αιτήσεις άλλων υποψη¬ 
φίων ιδρυμάτων του άρθρου 1.1 με βάση τα κριτήρια που 
καθορίσθηκαν κατά το τρέχον έτος. 

Άρθρο 4 

Υποχρεώσεις των Βασικών Διαπραγματευτών Αγοράς 

Οι Βασικοί Διαπραγματευτές Αγοράς υποχρεούνται: 

1. Να συμμετέχουν ενεργά στις δημοπρασίες με αντα¬ 
γωνιστικές προσφορές, σύμφωνα με το άρθρο 17.1 της 
παρούσης. 

2. «Να παρέχουν» συνεχώς στην ΗΔΑΤ και καθόλη τη 
διάρκεια του ωραρίου λειτουργίας της (όπως αυτό θα κα¬ 
θορίζεται από την Επιτροπή Εποπτείας και Ελέγχου της 
ΗΔΑΤ) δεσμευτικές προσφορές για αγορά και πώληση 
(άίά/οίίθΓ) τίτλων ονομαστικής αξίας τουλάχιστον 5 εκατ. 
ευρώ κατά συναλλαγή. Όταν οι τιμές προσφοράς αφο¬ 
ρούν σε τίτλους που διαπραγματεύονται και σε άλλες επί¬ 
σημες αγορές πέραν της ΗΔΑΤ, οι τιμές αυτές πρέπει να 
είναι ίδιες σε όλες τις αγορές. Προσφορές πρέπει να δί¬ 
δονται για συγκεκριμένους τίτλους ανά Βασικό Διαπραγ¬ 
ματευτή, που καθορίζονται περιοδικά και προτείνονται 
προς τις Αρμόδιες Αρχές, από την Επιτροπή. 

3. Η διαφορά τιμών αγοράς και πώλησης στη συγκεκρι¬ 
μένη ποσότητα τίτλων (10 ΙοΙε όπου 11οί = 500.000 ευρώ) 
δεν μπορεί να υπερβαίνει το 0,10 επί τοις εκατό (10 ρπσθ 
03515 ροίπίδ). Η Επιτροπή δύναται να αναπροσαρμόζει το 
περιθώριο αυτό περιοδικά. Κατ’ εξαίρεση, το ανωτέρω 
περιθώριο δεν είναι υποχρεωτικό κατά τις χρονικές πε¬ 
ριόδους που κατά γενική παραδοχή υπάρχει κρίση στην 
αγορά. Κατά τις χρονικές αυτές περιόδους η Επιτροπή 
συνέρχεται αμέσως προκειμένου να καθορίσει νέο περι¬ 
θώριο. 

4. α. Ορίζονται τα εξής όρια ανά υποχρέωση από τη 
συμμετοχή των Βασικών Διαπραγματευτών Αγοράς στην 
ΗΔΑΤ: 

-Ελάχιστος ημερήσιος αριθμός προσφορών: Ίσος με 
τον αριθμό των υποχρεωτικών ανά Βασικό Διαπραγμα¬ 
τευτή τίτλων 

-Ανώτατος ημερήσιος χρόνος αποχής: Εξήντα λεπτά 

-Ελάχιστη αξία συναλλαγών στην ΗΔΑΤ: 3% επί του 
ετήσιου όγκου συναλλαγών: στην ΗΔΑΤ 

-Ελάχιστη αξία επιτυχών προσφορών στις δημοπρασίες 
της πρωτογενούς αγοράς : 3% ετησίως 

β. Σταθμίσεις 

Η συμμετοχή στηνπρωτογενή αγορά (δημοπρασίες) θα 
σταθμίζεται με 30% βάσει πιοάίΐίθά άυΓ3ΐίοη. 

Η συμμετοχή στη δευτερογενή αγορά (ΗΔΑΤ) θα σταθ¬ 
μίζεται με 70% με την εξής κατανομή: 


-Εισαγωγή τιμών: 30% 

-Χρόνος αποχής: 20% 

-Μέση ημερήσια αξία συναλλαγών: 25% 

-Ετήσια αξία συναλλαγών: 25% 


Οι λοιπές λεπτομέρειες σχετικά με τις σταθμίσεις για 
την αξιολόγηση της συμμετοχής των Βασικών Διαπραγ¬ 
ματευτών Αγοράς στην ΗΔΑΤ, καθορίζονται στον Κανονι¬ 
σμό Λειτουργίας της ΗΔΑΤ. 

5. Να προωθούν τις συναλλαγές τίτλων του Ελληνικού 
Δημοσίου τόσο στην εγχώρια όσο και στις διεθνείς αγο¬ 
ρές. 

6. Να παρέχουν στο Υπουργείο Οικονομικών, στον Ορ¬ 
γανισμό Διαχείρισης Δημοσίου Χρέους και στην Τράπεζα 
της Ελλάδος πληροφορίες και εκτιμήσεις για τις συνθή¬ 
κες της αγοράς καθώς και στοιχεία που άπτονταιτης ιδιό¬ 
τητας τους ως Βασικοί Διαπραγματευτές. 

Άρθρο 5 

Πλεονεκτήματα που απολαμβάνουν 
οι Βασικοί Διαπραγματευτές Αγοράς 

1. Οι Βασικοί Διαπραγματευτές Αγοράς δικαιούνται: 

α. Να υποβάλλουν πριν τη δημοπρασία μία μη ανταγω¬ 
νιστική προσφορά, όπως ορίζεται στο άρθρο 16, παρά¬ 
γραφος 1 της παρούσης. 

β. Να υποβάλλουν μετά τη δημοπρασία μία επί πλέον 
προσφορά, όπως ορίζεται στο άρθρο 16, παράγραφος 2 
τηςπαρούσης. 

γ. Να συμμετέχουν με εκπροσώπους τους στους επο- 
πτεύοντες φορείς που είναι αρμόδιοι για την εύρυθμη λει¬ 
τουργία των αγορών τίτλων, την αξιολόγηση του βαθμού 
οργάνωσης των αγορών αυτών καθώς και της δραστη¬ 
ριότητας των Βασικών Διαπραγματευτών Αγοράς. 

δ. Να έχουν άμεση, συνεχή και κατά προτεραιότητα 
πρόσβαση σε πληροφόρηση σχετικά με τις δανειακές 
ανάγκες του Ελληνικού Δημοσίου και τον προγραμματι¬ 
σμό των εκδόσεων, τα νέα χρηματοδοτικά εργαλεία και 
τους κανόνες που τα διέπουν, τους τίτλους σε κυκλοφο¬ 


ρία, τον όγκο συναλλαγών και τα αποτελέσματα των δη¬ 
μοπρασιών. 

ε. Να έχουν πρόσβαση, κατ’ αποκλειστικότητα, σε μη¬ 
χανισμούς βραχυπρόθεσμου δανεισμού τίτλων που είναι 
δυνατό να δημιουργηθούν στο μέλλον (πέραν του αυτό¬ 
ματου δανεισμού τίτλων που παρέχεται σήμερα από το 
σύστημα Αυλών Τίτλων) και θα αποσκοπούν στην κάλυψη 
ανοικτών θέσεων (εάοιΐ δθΙΙίηρ). 

στ. Να έχουν κατά προτεραιότητα δικαίωμα συμμετο¬ 
χής στις κοινοπραξίες του Δημοσίου, όπως ορίζεται στο 
άρθρο 14 της παρούσης. 

ζ. Να έχουν κατά προτεραιότητα δικαίωμα συμμετοχής 
σε πράξεις διαχείρισης του χρέους. Το Ελληνικό Δημόσιο 
λαμβάνει υπ’ όψιν το βαθμό πιστοληπτικής ικανότητας 
του αντισυμβαλλόμενου με τον οποίο συνάπτει πράξεις 
διαχείρισης χρέους. 

2. Οι σχέσεις των Βασικών Διαπραγματευτών Αγοράς 
με την Τράπεζα της Ελλάδος καθώς και οι δραστηριότη¬ 
τες τους στο πλαίσιο των ανωτέρω σχέσεων εξειδικεύο¬ 
νται με πράξεις του Διοικητή της Τράπεζας της Ελλάδος. 

Άρθρο 6 

Αφαίρεση της ιδιότητας του 
Βασικού Διαπραγματευτή Αγοράς 

1. Εάν η Επιτροπή διαπιστώσει κατά τη διάρκεια της 
τρέχουσας θητείας ότι κάποιος Βασικός Διαπραγματευ¬ 
τής Αγοράς δεν εκπληρώνει τις υποχρεώσεις του ή δεν 
πληροί πλέον για οποιονδήποτε λόγο τα κριτήρια επιλο¬ 
γής μερικώς ή συνολικώς, με έγγραφη προειδοποίηση 
προς αυτόν μπορεί να του παρέχει άπαξ 3 μήνη προθε¬ 
σμία για τη συμμόρφωση του. Το υπόμνημα αυτό, το 
οποίο θα κοινοποιείται στις Αρμόδιες Αρχές, θα αναφέρει 
ρητά τις συγκεκριμένες υποχρεώσεις που δεν εκπληρώ¬ 
νει ο Βασικός Διαπραγματευτής Αγοράς. Σε περίπτωση 
μη συμμόρφωσης του, η Επιτροπή υποβάλλει σχετική έγ¬ 
γραφη έκθεση προς τις Αρμόδιες Αρχές, εντός 15 ημε¬ 
ρών από τη λήξη της 3 μήνης προθεσμίας, με αιτιολογη¬ 
μένη πρόταση για την επιβολή ποινών, σύμφωνα με το άρ¬ 
θρο 12 παράγραφο 6 κατωτέρω, ή και την αφαίρεση της 
ιδιότητας του Βασικού Διαπραγματευτή Αγοράς. Η λήψη 
της σχετικής απόφασης γίνεται από τις Αρμόδιες Αρχές. 

2. Η αφαίρεση της ιδιότητας του Βασικού Διαπραγμα¬ 
τευτή Αγοράς συνεπάγεται απώλεια του δικαιώματος 
επανεκλογής για τα δύο επόμενα έτη. 

3. Η αφαίρεση της ιδιότητας του Βασικού Διαπραγμα¬ 
τευτή Αγοράς δεν θα επηρεάζει τα δικαιώματα και τις 
υποχρεώσεις του που απορρέουν από τις συναλλαγές 
που έχει συνάψει πριν την ημερομηνία της αφαίρεσης. 

Άρθρο 7 

Παραίτηση απάτην ιδιότητα του Βασικού 
Διαπραγματευτή Αγοράς 

1. Οι Βασικοί Διαπραγματευτές Αγοράς μπορούν να πα¬ 
ραιτηθούν από την ιδιότητα τους, εφόσον υποβάλουν έγ¬ 
γραφη ειδοποίηση στην Επιτροπή τρεις μήνες πριν την 
ημερομηνία παραίτησης τους. 

2. Η παραίτηση από την ιδιότητα του Βασικού Διαπραγ¬ 
ματευτή Αγοράς συνεπάγεται απώλεια του δικαιώματος 
επανεκλογής για τα δύο επόμενα έτη. 

3. Η παραίτηση από την ιδιότητα του Βασικού Διαπραγ¬ 
ματευτή Αγοράς δεν θα επηρεάζει τα δικαιώματα και τις 
υποχρεώσεις του που απορρέουν από τις συναλλαγές 
που έχει συνάψει πριν την ημερομηνία της παραίτησης. 

Β. Ηλεκτρονική Δευτερογενή Αγορά Τίτλων (ΗΔΑΤ) 

Άρθρο 8 
Γ ενικά 

Οι αρχές, οι κανόνες λειτουργίας και τα όργανα επο- 
πτείας και ελέγχου του συστήματος της ΗΔΑΤ, ο προσ¬ 
διορισμός των συμμετεχόντων, ο τρόπος σύνδεσης της 
με το Σύστημα Παρακολούθησης των Συναλλαγών επί 
Τίτλων με Λογιστική Μορφή και κάθε άλλη σχετική λεπτο¬ 
μέρεια με την εν γένει λειτουργία της, προσδιορίζονται με 
Πράξη Διοικητή της Τράπεζας της Ελλάδος. 

Γ. Επιτροπή Εποπτείας και Ελέγχου των Βασικών Δια¬ 
πραγματευτών Αγοράς. 

Άρθρο 9 
Γ ενικά 

Η εποπτεία και ο έλεγχος των Βασικών Διαπραγματευ¬ 
τών Αγοράς ανατίθεται στην Επιτροπή η θητεία της οποί¬ 
ας είναι διετής. 

Άρθρο 10 
Μέλη 

Η Επιτροπή συγκροτείται με κοινή απόφαση του Υπουρ¬ 
γού Οικονομικών και του Διοικητή της Τράπεζας της Ελ¬ 
λάδος και αποτελείται από 10 μέλη τα οποία προέρχονται 
από τους παρακάτω φορείς: 

1. Δύο εκπρόσωποι της Τράπεζας της Ελλάδος, 

2. Ένας εκπρόσωπος του Υπουργείου Εθνικής Οικονο¬ 
μίας, 

3. Δύο εκπρόσωποι του Υπουργείου Οικονομικών, εκ 
των οποίων ένας του Γενικού Λογιστηρίου του Κράτους 
και ένας του Οργανισμού Διαχείρισης Δημοσίου Χρέους, 

4. Τρεις εκπρόσωποι των Βασικών Διαπραγματευτών 
Αγοράς, 

5. Ένας εκπρόσωπος των μη βασικών Διαπραγματευ¬ 
τών, και 

6. Ένας εκπρόσωπος της Ένωσης Ελληνικών Τραπε¬ 
ζών. 

Η Επιτροπή προεδρεύεται από έναν έκτων δύο εκπρο¬ 
σώπων της Τράπεζας της Ελλάδος και αποφασίζει με 
πλειοψηφία 7 τουλάχιστον μελών της. 

Άρθρο 11 

Οργανωτική διάρθρωση της Επιτροπής 

Η Επιτροπή επικουρείται από Γραμματεία, η οποία 
απαρτίζεται από εκπροσώπους του Γ ενικού Λογιστηρίου 
του Κράτους, του Οργανισμού Διαχείρισης Δημοσίου 
Χρέους και της Τ ράπεζας της Ελλάδος, που έχει τις ακό¬ 
λουθες δραστηριότητες: 

1. Διοικητική Υποστήριξη 

2. Υποστήριξη του έργου της Επιτροπής Εποπτείας και 
Ελέγχου 

3. Επεξεργασία στατιστικών στοιχείων και σύνταξη με¬ 
λετών. 

Άρθρο 12 

Αρμοδιότητες της Επιτροπής 

1. Αξιολογεί τις υποψηφιότητες για το χαρακτηρισμό 
ενός Διαπραγματευτή Αγοράς ως Βασικού Διαπραγμα¬ 
τευτή Αγοράς, με βάση τα προβλεπόμενα κριτήρια επιλο¬ 
γής, και υποβάλλει σχετική εισήγηση, σύμφωνα μετά ορι¬ 
ζόμενα στο άρθρο 3, παράγραφος 1 ανωτέρω, προς τις 


Αρμόδιες Αρχές τα οποία αποφασίζουν από κοινού για 
την οριστική επιλογή των Βασικών Διαπραγματευτών 
Αγοράς. 

2. Αξιολογεί κατά πόσον ο βαθμός οργάνωσης των Βα¬ 
σικών Διαπραγματευτών Αγοράς ανταποκρίνεται στις 
εκάστοτε διαμορφούμενες συνθήκες στην αγορά και ει- 
σηγείται εγγράφως προς αυτούς μέτρα για τη βελτίωση 
των συνθηκών λειτουργίας τους. 

3. Παρεμβαίνει και προτείνει συμβιβαστικές λύσεις στις 
διαφορές που ανακύπτουν μεταξύ των Βασικών Διαπραγ¬ 
ματευτών Αγοράς. 

4. Προσδιορίζει και εισηγείται περιοδικά στις Αρμόδιες 
Αρχές και με αντικειμενικό τρόπο για τους Βασικούς Δια¬ 
πραγματευτές Αγοράς, τα επιτρεπόμενα περιθώρια τι¬ 
μών (ερΓθαά), τα ελάχιστα διαπραγματεύσιμα ποσά για τα 
οποία ισχύει η τιμή προσφοράς και ζήτησης και τις συ¬ 
γκεκριμένες εκδόσεις των τίτλων για τις οποίες οι Βασικοί 
Διαπραγματευτές Αγοράς θα είναι υποχρεωμένοι να δί¬ 
νουν δεσμευτικές προσφορές (άίά/οίίθή στην ΗΔΑΤ. 

5. Μεριμνά για την έκδοση ημερήσιου δελτίου τιμώντίτ- 
λων, το οποίο θα βοηθά τους ενδιαφερομένους φορείς 
για την αποτίμηση του χαρτοφυλακίου τους. 

6. Ασκεί πειθαρχικό έλεγχο και εισηγείται στις Αρμόδιες 
Αρχές την επιβολή ποινών στους Βασικούς Διαπραγμα¬ 
τευτές Αγοράς στις περιπτώσεις μη συμμόρφωσης ως 
προς τις υποχρεώσεις τους ή αντιδεοντολογικής συμπε¬ 
ριφοράς (συμπαιγνίες, προσκόμματα στην ελεύθερη δια¬ 
μόρφωση των τιμών κ.λπ. που προβλέπονται στους Κανό¬ 
νες Δεοντολογίας των Αγορών Χρήματος, Συναλλάγμα¬ 
τος και Χρεογράφων). 

7. θεσπίζει γενικούς κανόνες οι οποίοι θα εξασφαλίζουν 
τη διαφάνεια των συναλλαγών και την εμπορευσιμότητα 
τωντίτλωντου Ελληνικού Δημοσίου. 

8. Συλλέγει και επεξεργάζεται στατιστικά στοιχεία που 
είναι απαραίτητα για την αξιολόγηση της δραστηριότη¬ 
τας των Βασικών Διαπραγματευτών Αγοράς στην αγορά 
τίτλων του Ελληνικού Δημοσίου, τα οποία θέτει υπ’ όψιν 
των Αρμοδίων Αρχών ανά τρίμηνο. 

9. Τηρεί και δημοσιεύει σε τακτά διαστήματα στατιστικά 
στοιχεία για τη λειτουργία της αγοράς, τα επίπεδα των τι¬ 
μών, τον όγκο των συναλλαγών καθώς και άλλα στοιχεία 
που κρίνονται απαραίτητα για τη διαμόρφωση μίας αντι¬ 
κειμενικής εικόνας για τη λειτουργία της αγοράς. 

10. Επεξεργάζεται προτάσεις για την εισαγωγή και δια¬ 
πραγμάτευση στην αγορά νέων προϊόντων δευτερογε¬ 
νούς αγοράς (εννβρε, ορίίοηε κ.λπ.) και διατυπώνει ειση¬ 
γήσεις προς τα αρμόδια για τη λήψη αποφάσεων όργανα. 

Δ. Κοινοπραξίες και Δημοπρασίες. 

Άρθρο 13 
Γ ενικά 

1. Για την ομαλή λειτουργία της πρωτογενούς και της 
δευτερογενούς αγοράς τίτλων και για τη διαμόρφωση 
ανταγωνιστικών συνθηκών στις αγορές αυτές, πέραν της 
χρησιμοποίησης της δημοπρασίας ως κύριας μεθόδου 
έκδοσης και επανέκδοσης όλων των τίτλων του Ελληνι¬ 
κού Δημοσίου που εκδίδονται στην αγορά, μπορεί να επι¬ 
λέγεται, ανάλογα με τις επικρατούσες συνθήκες στην 
αγορά και κατά την απόλυτη κρίση του εκδότη (Ελληνικού 
Δημοσίου), η κοινοπραξία ως μέθοδος διάθεσης των τίτ¬ 
λων αναφοράς (άΘηοίιπΐ3Γΐ< άοηάε) για την αρχική τους 
διάθεση και, κατ’ εξαίρεση, για τις σχετικές επανεκδό- 
σεις. Στους ανωτέρω τρόπους διάθεσης δεν συμπεριλαμ- 

βάνονται οι ειδικές περιπτώσεις που αφορούν ιδιωτικές 
τοποθετήσεις, εκδόσεις αποταμιευτικών ομολόγων, εκ¬ 
δόσεις για αυξήσεις μετοχικού κεφαλαίου ή άλλες βάσει 
νόμων κ.λπ. 

2. Οι δημοπρασίες θα διενεργούνται σε τακτά και προ¬ 
καθορισμένα χρονικά διαστήματα, σύμφωνα με το ενδει¬ 
κτικό δανειακό πρόγραμμα του Ελληνικού Δημοσίου και 
με όρους που θα είναι γνωστοί εκ των προτέρων. Εφόσον 
επιλεγεί η διάθεση τίτλων μέσω κοινοπραξίας, αυτή θα 
ανακοινώνεται έγκαιρα στα πλαίσια του ανωτέρω ενδει¬ 
κτικού προγράμματος. 

3. Οι ανταγωνιστικές προσφορές στις δημοπρασίες 
(άρθρο 15 και άρθρο 16.1 της παρούσης) υποβάλλονται 
μέχριτη 12:00 μεσημβρινή ώρα Ελλάδος της ημέρας διε¬ 
ξαγωγής της δημοπρασίας, τα δε αποτελέσματα της δη¬ 
μοπρασίας πρέπει να ανακοινώνονται στους συμμετέχο- 
ντες μέχριτη 12:45 ώρα της ίδιας ημέρας. 

4. Οι μετά τη λήξη της δημοπρασίας επί πλέον μη αντα¬ 
γωνιστικές προσφορές (άρθρο 16.2 της παρούσης) υπο¬ 
βάλλονται μέχριτη 12:00 μεσημβρινή ώρα Ελλάδος της 
δεύτερης εργάσιμης ημέρας μετά τη διεξαγωγή της δη¬ 
μοπρασίας, τα δε αποτελέσματα πρέπει να ανακοινώνο¬ 
νται μέχριτη 12:45 ώρα της ίδιας ημέρας. 

5. Σε συσκέψεις με τη συμμετοχή στελεχών του Υπουρ¬ 
γείου Εθνικής Οικονομίας, του Υπουργείου Οικονομικών, 
του Οργανισμού Διαχείρισης Δημοσίου Χρέους, της Τρά- 
πεζας της Ελλάδος, της Ένωσης Ελληνικών Τραπεζών 
και των Βασικών Διαπραγματευτών Αγοράς θα εξετάζο¬ 
νται οι επικρατούσες στην αγορά συνθήκες και θα παρέ¬ 
χονται στον εκδότη πληροφορίες που κρίνονται απαραί¬ 
τητες για την ομαλή και επιτυχή διεξαγωγή δημοπρασιών, 
καθώς και των εκδόσεων ομολογιακών δανείων του Δη¬ 
μοσίου στο εξωτερικό. 

Άρθρο 14 

Συμμετοχή στις κοινοπραξίες 

1. Στις κοινοπραξίες συμμετέχουν οι Βασικοί Διαπραγ¬ 
ματευτές Αγοράς. Σε περίπτωση άρνησης τους να συμ- 
μετάσχουν, η οποία θα υποβάλλεται εγγράφως, ο εκδό¬ 
της διατηρεί το δικαίωμα να απευθύνεται σε πιστωτικά 
ιδρύματα ή επενδυτικούς οίκους εκτός των Βασικών Δια¬ 
πραγματευτών Αγοράς. 

2. Επίσης, ο εκδότης διατηρεί το δικαίωμα να χρησιμο¬ 
ποιεί και άλλα, πέραν των Βασικών Διαπραγματευτών 
Αγοράς, πιστωτικά ιδρύματα ή επενδυτικούς οίκους του 
εξωτερικού, όταν εκδίδει δάνεια σε ξένο νόμισμα ή δάνεια 
που συνάπτονται σε ξένο νόμισμα ή ευρώ για συγκεκρι¬ 
μένους σκοπούς και βάσει ειδικών νόμων. 

Άρθρο 15 

Συμμετοχή στις δημοπρασίες 
με ανταγωνιστικές προσφορές 

Στις δημοπρασίες συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφορές 
έκαστος. Το ελάχιστο ποσόν κάθε προσφοράς δεν θα 
υπολείπεται των 5 εκατ. ευρώ. 

Άρθρο 16 

Συμμετοχή στις δημοπρασίες με μη 
ανταγωνιστικές προσφορές 

1. Μη ανταγωνιστικές προσφορές δικαιούνται να υπο¬ 


βάλλουν μόνο οι Βασικοί Διαπραγματευτές Αγοράς. Η πο¬ 
σότητα που θα διατίθεται με τη διαδικασία αυτή εκ μέ¬ 
ρους του Ελληνικού Δημοσίου δεν θα υπερβαίνει το 20% 
του δημοπρατούμενου ποσού κατά κατηγορία. Η κατανο¬ 
μή στους ενδιαφερομένους γίνεται ανάλογα με τη συμμε¬ 
τοχή τους στις μη ανταγωνιστικές προσφορές. Οι μη 
ανταγωνιστικές προσφορές ικανοποιούνται στη μέση 
σταθμική τιμή όλων των επιτυχών ανταγωνιστικών προ¬ 
σφορών. 

2. Οι Βασικοί Διαπραγματευτές Αγοράς θα έχουν το δι¬ 
καίωμα, μετά το πέρας της δημοπρασίας και εντός δύο 
εργάσιμων ημερών (μέχριτη 12:00 μεσημβρινή ώρα Ελ¬ 
λάδος της δεύτερης εργάσιμης ημέρας), να υποβάλλουν 
προσφορές για την απόκτηση στη μέση σταθμική τιμή της 
δημοπρασίας επί πλέον τίτλων μέχρι συνολικής ονομα¬ 
στικής αξίας ίσης προς το 20% του δημοπρατούμενου πο¬ 
σού. Στην περίπτωση που η συνολική ονομαστική αξία 
των νέων προσφορών,υπερβαίνει το ανωτέρω ποσοστό, 
η κατανομή των τίτλων σε κάθε έναν Βασικό Διαπραγμα¬ 
τευτή θα γίνεται με την αναλογία που προκύπτει από το 
μέσο σταθμικό ποσοστό συμμετοχής ενός εκάστου στις 
επιτυχείς προσφορές των προηγουμένων της παρούσας 
τριών δημοπρασιών ομολόγων. Το τυχόν αδιάθετο υπό¬ 
λοιπο αυτού του ποσού θα κατανέμεται εξ ίσου στους εν¬ 
διαφερομένους Βασικούς Διαπραγματευτές Αγοράς. 

Άρθρο 17 

Κάλυψη του δημοπρατούμενου ποσού 

1. Οι υποβαλλόμενες στις δημοπρασίες προσφορές, 
κατατασσόμενες κατά φθίνουσα τάξη τιμών, είτε ικανο¬ 
ποιούνται όλες κατά σειρά μέχρι του ύψους του δημο¬ 
πρατούμενου ποσού, είτε ακυρώνεται η δημοπρασία εξ 
ολοκλήρου. Ο εκδότης διατηρείτο δικαίωμα επανάληψης 
της ακυρωθείσας δημοπρασίας. 

2. Κατ’ εξαίρεση, σε περίπτωση που υπάρχει σημαντική 
απόκλιση των τιμών που δόθηκαν για το 80% του δημο- 
πρατηθέντος ποσού σε σχέση με τις τιμές που δόθηκαν 
για το εναπομένον 20%, ο εκδότης διατηρεί το δικαίωμα 
να απορροφήσει μόνο το 80% του δημοπρατηθέντος πο¬ 
σού. 

Άρθρο 18 
Προμήθειες 

Σε περίπτωση καταβολής προμηθειών, αυτές καθορίζο¬ 
νται με απόφαση του Υπουργού Οικονομικών. 

Άρθρο 19 

Ο παρών κανονισμός ισχύει από 1.1.2001, εκτός αν στα 
επί μέρους άρθρα προβλέπεται διαφορετικά. Από την 
ημερομηνία αυτή (1.1.2001) καταργούνται οι κοινές απο¬ 
φάσεις Υπουργού Οικονομικών και Διοικητή της Τράπε¬ 
ζας της Ελλάδος υπ’ αριθμ. 2035010/3462/0023/1-4-98 
και 2/10505/0023/12-2-99. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Νοεμβρίου 2000 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

Ο Διοικητής 

της Τράπεζας της Ελλάδος 
ΛΟΥΚΑΣ ΠΑΠΑΔΗΜΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/84367/0023Α (3) 

Νέοι Βασικοί Διαπραγματευτές Αγοράς 

Ο ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 26, παράγρ. 4 του ν. 
2515/1997/ΦΕΚ 154/Α 725.7.97 «Περί Βασικών Διαπραγ¬ 
ματευτών Αγοράς», όπως τροποποιήθηκε από το άρθρο 
31 του ν. 2733/1999/ΦΕΚ 155/Α 730.7.99, 

2. Τις διατάξεις του ν. 2628/ΦΕΚ 151/Α76.7.98 «Σύστα¬ 
ση Νομικού Προσώπου Δημοσίου Δικαίου με την επωνυ¬ 
μία Οργανισμός Διαχείρισης Δημοσίου Χρέους (ΟΔΔΗΧ) 
και άλλες διατάξεις». 

3. Την υπ’ αριθμ. 161/21.3.2000 Πράξη Διοικητή της 
Τράπεζας της Ελλάδος «Έγκριση του Κανονισμού Λει¬ 
τουργίας της Ηλεκτρονικής Δευτερογενούς Αγοράς Τίτ¬ 
λων (ΗΔΑΤ) και του Κανονισμού Λειτουργίας της Ηλε¬ 
κτρονικής Αγοράς Συμφωνιών Επαναγοράς», 

4. Την υπ’ αριθμ. 2/80010/0023Α/21.11.2000 κοινή από¬ 
φαση του Υπουργού Οικονομικών και του Διοικητή της 
Τράπεζαςτης Ελλάδος «Κανονισμός Λειτουργίας των Βα¬ 
σικών Διαπραγματευτών Αγοράς», 

5. Την υπ’ αριθμ. 2023976/2848/0023/98 κοινή απόφαση 
του Υπουργού Οικονομικών και του Διοικητή της Τράπε¬ 
ζαςτης Ελλάδος «Συγκρότηση Επιτροπής Εποπτείας και 
Ελέγχου για την πρώτη εφαρμογή του θεσμού των Βασι¬ 
κών Διαπραγματευτών Αγοράς», όπως τροποποιήθηκε 
μεταγενέστερα με τις όμοιες 2/70200/0023/6.10.1999 και 
2/63981/0023/14.4.2000, 

6. Την υπ’ αριθμ. 103 93 86/441/Α0006/21-4-2000 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/Β721-4- 
2000 ), 

7. Τη σχετική εισήγηση της Επιτροπής Εποπτείας και 
Ελέγχου των Βασικών Διαπραγματευτών Αγοράς, προς 
τον Υπουργό Οικονομικών και τον Διοικητή της Τράπεζας 
της Ελλάδος. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Π ρο- 
ϋπολογισμού, αποφασίζουμε: 

Εγκρίνουμε την ένταξη των παρακάτω τραπεζών στην 
ομάδα των Βασικών Διαπραγματευτών Αγοράς από την 
1.1.2001 για περίοδο ενός ημερολογιακού έτους και 
αφού υπογραφούν οι σχετικές συμβάσεις προσχώρησης: 
«ΑΙ_ΡΗΑ ΒΑΝΚ» 

«ΒΝΡ-ΡΑΒΙΒΑ3» 

«ΟΒΕϋΙΤ 31ΙΙ55Ε ΡΙΒ3Τ Β03ΤΟΝ (ΕυΠΟΡΕ) ΠΌ» 
«ΩΕΙΙΤ30ΗΕ ΒΑΝΚΑΟ» 

«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ» 

«ΕΜΠΟΡΙΚΗ ΤΡΑΠΕΖΑ» 

«ΕΡΟ ΕΨΒΟΒΑΝΚ ΕΒΟΑ3ΙΑ3 ΑΕ» 

«ΟΟΙΩΜΑΝ 3ΑΟΗ3 ΙΝΤΕΒΝΑΤΙΟΝΑΙ» 

«ϋΡ ΜΟΒΟΑΝ 3ΕΟΙΙΒΙΤΙΕ3 ΠΌ» 

«ΜΕΒΡΙΙ_Ι_ ΕΥΝΟΗ ΙΝΤΕΒΝΑΤΙΟΝΑΙ.» 

«ΜΟΒΟΑΝ 3ΤΑΝΙΈΥ & Οο. ΙΝΤΕΒΝΑΤΙΟΝΑΙ. ΠΌ» 
«3ΑΝ-ΡΑΟΙΟ ΙΜΙ ΒΑΝΚ» 

«30ΗΒΟϋΕΒ 3ΑΙΟΜΟΝ 3ΜΙΤΗ ΒΑΒΝΕΥ» 

«ΤΡΑΠΕΖΑ ΠΕΙΡΑΙΩΣ ΑΈ.» 

«υΒ3 \Λ/ΑΒΒυΒΟ Ι_ΤΩ» 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 8 Δεκεμβρίου 2000 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

Ο Διοικητής 

της Τ ράπεζας της Ελλάδος 
ΛΟΥΚΑΣ ΠΑΠΑΔΗΜΟΣ 

-Φ- 

Αριθ. Δ17γ/164/4/Φ.5.1.3 (4) 

Καθορισμός ποσού για απευθείας ανάθεση ή διαγωνι¬ 
σμού μεταξύ περιορισμένου αριθμού προσκαλουμέ- 
νων εργοληπτικών επιχειρήσεων μικρών έργων ή ερ¬ 
γασιών συντήρησηςτου Ταχυδρομικού Ταμιευτηρίου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της περίπτωσης γ'της παραγράφου 2 
του άρθρου 4 του ν. 1418/1984 «Δημόσια έργα και ρυθμί¬ 
σεις συναφών θεμάτων» (ΦΕΚΑ' 23). 

2. Τις διατάξεις του άρθρου 29 Α' του ν. 1558/85 (ΑΊ 
37), το οποίο προστέθηκε με το άρθρο 27 του ν. 2081/92 
(ΑΊ54) και τροποποιήθηκε με το άρθρο 1 παρ. 2α του ν. 
2469/97 (Α’38) και το γεγονός ότι από τις διατάξεις της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού. 

3. Το έγγραφο αριθμ. 32147/376/16.11.2000 του Ταχυ¬ 
δρομικού Ταμιευτηρίου. Αποφασίζουμε 

1. Καθορίζουμε το ποσόντης απ’ευθείας ανάθεσης ή του 
διαγωνισμού μεταξύ περιορισμένου αριθμού προσκαλου- 
μένωνεργοληπτικώνεπιχειρήσεωνγιατηνεκτέλεση μικρών 
έργων ή εργασιών συντήρησης των κτιρίωντου Ταχυδρομι- 
κού Ταμιευτηρίου σε δέκα επτά εκατομμύρια δραχμές 
(17.000.000), συμπεριλαμανομένου και του Φ.Π.Α. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 11 Δεκεμβρίου 2000 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 

-Φ- 

Αριθ. Δ17α/160/5/φν 429 (5) 

Παράταση προθεσμίας για την έναρξη εφαρμογής του 
ΕΑΚ-2000 και του ΕΚΩΣ-2000. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 και 4 του άρθρου 21 του 
ν. 1418/84 (Α23). 

2. Τις διατάξεις του άρθρου 29 Α'του ν. 1558/85 (Α137) 
το οποίο προστέθηκε με το άρθρο 27 του ν. 2081/1992 
(ΑΊ54) και τροποποιήθηκε με το άρθρο 1 παρ. 2α του ν. 
2469/97 (Α'38) και το γεγονός ότι από τις διατάξεις της 
παρούσας απόφασης δεν προακλείται δαπάνη σε βάρος 
του κρατικού προϋπολογισμού. 

3. Την απόφαση αριθμ. Δ17α/141/3/ΦΝ 275/15.12.1999 
του Υπουργού ΠΕΧΩΔΕ «Έγκριση Ελληνικού Αντισεισμι¬ 
κού Κανονισμού» (ΦΕΚΒ'2184/20.12.99). 

4. Την απόφαση αριθμ. Δ17α/116/4/ΦΝ 429/18.10.2000 
του Υπουργού ΠΕΧΩΔΕ «Έγκριση Ελληνικού Κανονισμού 
για τη Μελέτη και Κατασκευή Έργων από Ωπλισμένο Σκυ¬ 
ρόδεμα» (ΦΕΚΒΊ 329/6.11.2000). 

5. Το αριθμ. πρωτ. οικ/2433/16.11.2000 έγγραφο του 
ΟΑΣΠ, και επειδή: 

- Λόγω της συμβατότητας του Ελληνικού Αντισεισμικού 
Κανονισμού με τον Ελληνικό Κανονισμό Οπλισμένου Σκυ¬ 
ροδέματος, είναι απαραίτητη η ταυτόχρονη εφαρμογή 
τους. 

- Για τον ΕΑΚ - 2000, ο οποίος δημοσιεύθηκε στην Εφη¬ 
μερίδα της Κυβερνήσεωςτην21.12.1999, ορίστηκε προ¬ 
θεσμία ενός έτους για την έναρξη της αποκλεισιτκής 
εφαρμογής του, ήτοι η 21.12.2000, η ίδια ημερομηνία ορί- 
σητκε και για την έναρξη της αποκλειστικής εφαρμογής 
του ΕΚΩΣ - 2000, ο οποίος δημοσιεύθηκε την 6.11.2000. 

6. Έτσι για τον ΕΚΩΣ - 2000 το χρονικό διάστημα από τη 
δημοσίευσή του στην Εφημερίδατης Κυβερνήσεως μέχρι 
την αποκλειστική εφαρμογή του κρίθηκε εξαιρετικά μικρό 
και ανεπαρκές για την ενημέρωση των ενδιαφερομένων 
και την ορθή εφαρμογή του, αποφασίζουμε: 

1. Παρατείνου με επί ένα εξάμηνο την προθεσμία για την 
έναρξης της αποκλειστικής εφαρμογής του ΕΑΚ - 2000, 
και του ΕΚΩΣ - 2000 και ορίζουμε νέα προθεσμία την 
30.6.2001, ως ημερομηνία έναρξης της αποκλειστικής 
εφαρμογής των δύο ανωτέρω κανονισμών. 

2. Η παρούσα απόφαση να δημοσιευθεί στην Εφημερί¬ 
δατης Κυβερνήσεως. 

Αθήνα, 11 Δεκεμβρίου 2000 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ. ΥΠΑ/Δ3/Α/54941/9396 (6) 

Μετεγκατάσταση δραστηριοτήτων Κρατικού Αερολιμένα 
Μαραθώνα στον Κρατικό Αερολιμένα Αθηνών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. Τον Ν. 211/1947 «Περί κυρώσεωςτης εν Σικάγω την 
7η Δεκεμβρίου 1944 υπογραφείσης Συμβάσεως Διε¬ 
θνούς Πολιτικής Αεροπορίας» και τα συνοδευτικά σ’ αυ¬ 
τήν Παραρτήματα. 

2. ΤονΝ. 1815/88 (Α250) «περί Κύρωσηςτου Κώδικα Αε¬ 
ροπορικού Δικαίου» (ΦΕΚ 250Α). 

3. Το Ν.Δ. 714/70 αρ.11 εδάφ. στ' (Α238) «Περί ιδρύσε- 
ως ΔΕΜ και οργανώσεως ΥΠΑ» όπως τροποποιήθηκε με 
τον Ν. 1340/83 αρ.2(Α35). 

4. Το Π.Δ. 56/89 αρ. 7 (Α28) «Οργανισμός της Υπηρε¬ 
σίας Πολιτικής Αεροπορίας (ΥΠΑ) του Υπ. Μεταφορών 
και Επικοινωνιών» (ΦΕΚ 28Α) όπως τροποποιήθηκε μετα¬ 
γενέστερα. 

5. Το από 7-8-31 Π.Δ. «Περί Κ.Ε.Κ.» (ΦΕΚ273Α). 

6. Την Υπουργική Απόφαση ΥΠΑ/Ε2/Α/14650/2734/7-4- 
1979, για την Ίδρυση Κρατικού Αερολιμένα Γενικής Αε¬ 
ροπορίας Μαραθώνα. 

7. Την ανάγκη διάθεσης του χώρου του κρατικού Αερο¬ 
λιμένα Μαραθώνα για την κατασκευή Ολυμπιακών εγκα¬ 
ταστάσεων. 

8. Την ΥΠΑ/Δ3/Α/21923/3636/12-5-00 απόφαση κ. 
ΥΠ.Μ.Ε. περί «Οριστικής διακοπής λειτουργίας Κρατικού 
Αερολιμένα Μαραθώνα» την 01 Νοεμβρίου 2000. 


9. Την ΥΠΑ/Δ3/Α/49379/8498/30-10-2000 τροποποιητι- 
κή απόφαση κ. ΥΠ.Μ.Ε. περί «Οριστικής διακοπής λει¬ 
τουργίας Κρατικού Αερολιμένα Μαραθώνα» την 15' Δε¬ 
κεμβρίου 2000, 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την άμεση έναρξη της μετεγκατάστασης των δραστη¬ 
ριοτήτων Κρατικού Αερολιμένα Μαραθώνα στον Κρατικό 
Αερολιμένα Αθηνών και ειδικότερα: 

α) Τα αεροπλάνα και ελικόπτερα να μετακινηθούν στον 
Κρατικό Αερολιμένα Αθηνών σταδιακά, αρχής γενομένης 
από λήψεως. 

β) να εξευρεθούν, με μέριμνα, της ΥΠΑ/ΚΑΑ οι κατάλ¬ 
ληλοι χώροι για γραφεία, υπόστεγα κλπ, για την υποστή¬ 
ριξη των δραστηριοτήτων της Γενικής Αεροπορίας στο 
Ελληνικό. 

γ) Την 15-12-2000 διακόπτεται οριστικά η λειτουργία 
του Κρατικού Αερολιμένα Μαραθώνα. Από την ημερομη¬ 
νία αυτή και μέχρι 30-01-2001 θα επιτρέπονται κατ’ εξαί¬ 
ρεση μόνο απογειώσεις των εκεί σταθμευμένων αερο¬ 
σκαφών, προκειμένου να μετακινηθούν στον Κρατικό Αε¬ 
ρολιμένα Αθηνών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Δεκεμβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 6108 (7) 

Μεταφορά θέσης εισπράκτορα εσόδων ΟΤΑ 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 228 του ν. 1188/81 «Κώδι¬ 
κας καταστάσεως προσωπικού Οργανισμών Τοπικής Αυ¬ 
τοδιοίκησης Α' βαθμού» 

2. Το γεγονός ότι μετά την συνένωση των ΟΤΑ α’ βαθ¬ 
μού του νομού έχουν μείνει χωρίς δική τους ταμειακή υπη¬ 
ρεσία ο δήμος Αβδήρων και οι κοινότητες θερμών. Κοτύ¬ 
λης, Σατρών και Σελέρου. 

3. Το γεγονός ότι ο δήμος Αβδήρων είναι ο μοναδικός 
από τους ΟΤΑ που δεν έχουν δική τους ταμειακή υπηρεσία. 

4. Το γεγονός ότι από τις παραπάνω κοινότητες ,δύο, 
αυτές των Σατρών και του Σελέρου, αποτελούν έδρα ει- 
σπρακτόρων εσόδων ΟΤΑ 

5. Το γεγονός ότι η κοινότητα Σατρών έχει πραγματο- 
ποιηθέντα τακτικά έσοδα το έτος 1998 31.388.626 και η 
κοινότητα Σελέρου 160.821.295, αποφασίζουμε: 

• Τροποποιούμε τον Οργανισμό Εσωτερικής Υπηρεσίας 
του δήμου Αβδήρων και αυτόν της κοινότητας Σατρών 

• Μεταφέρουμε την θέση του εισπράκτορα εσόδων 
ΟΤΑ η οποία χαρακτηρίζεται ως προσωρινή προσωποπα¬ 
γής, από την κοινότητα Σατρών στο Δήμο Αβδήρων από 
τις 1-1-2001 

• Με την θέση μεταφέρουμε αυτοδίκαια και την υπάλ¬ 
ληλο που υπηρετεί σ’ αυτή, Ιουλία Παπαδοπούλου , από 
την κοινότητα Σατρών στο Δήμο Αβδήρων. 

Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋ- 

πολογισμού, ούτε εις βάρος του Προϋπολογισμού του οι¬ 
κείου Ο.Τ.Α.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 30 Νοεμβρίου 2000 

Ο Γενικός Γραμματέας 
ΑΡΗΣ ΠΑΠΑΔΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στη Φ.800/62/3499/Σ792/ 10.11.00 κοινή απόφαση του 
Υπουργού και του Υφυπουργού Εθνικής Άμυνας που δη- 
μοσιεύθηκε στο ΦΕΚ 1477/4.12.2000/τ.Β', επιφέρονται οι 
παρακάτω διορθώσεις: 

Στη στήλη Β', στίχο 18 από το τέλος, της σελίδας 19875, 
αντί του εσφαλμένου Κοζάκου Λάμπρου, να τίθεται το ορ¬ 
θό Καζάκου Λάμπρου. 


Ομοίως στη στήλη Β', στίχο 12 από το τέλος 19875, αντί 
του εσφαλμένου Κοζάκος Λάμπρος, να τίθεται το ορθό 
Κοζάκος Λάμπρος. 

(Από το Υπουργείο Εθνικής Άμυνας) 


Στο ΦΕΚ 1198/Β/28.9.2000 που δημοσιεύθηκε η ΥΠ- 
ΠΟ/ΑΡΧ/Α1 /Φ43/45226/2352/15.9.2000 Υπουργική από¬ 
φαση που αφορά στην κήρυξη ως αρχαιολογικού χώρου 
της περιοχής Πηγαδίων νήσου Καρπάθου, διορθώνονται 
τα εξής: 

Λ) στο σημείο 5 του προοιμίου της Υπουργικής Απόφα¬ 
σης να διορθωθεί το «κατά πλειοψηφία γνωμοδότηση» 
στο ορθό «ομόρφωνη γνωμοδότηση», 

Β) στο κείμενο της Απόφασης να αντικατασταθεί η λέξη 
«φύλλα» στο ορθό «φύλλων». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




